**Ministru kabineta noteikumu projekta “Grozījumi Ministru kabineta 2016. gada 26. janvāra noteikumos Nr. 68 „Darbības programmas “Izaugsme un nodarbinātība” 8.3.6. specifiskā atbalsta mērķa “Ieviest izglītības kvalitātes monitoringa sistēmu” 8.3.6.1. pasākuma “Dalība starptautiskos pētījumos” projektu iesniegumu atlases pirmās kārtas īstenošanas noteikumi”” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Noteikumu projekts “Grozījumi Ministru kabineta 2016. gada 26. janvāra noteikumos Nr.68 „Darbības programmas “Izaugsme un nodarbinātība” 8.3.6. specifiskā atbalsta mērķa “Ieviest izglītības kvalitātes monitoringa sistēmu” 8.3.6.1. pasākuma “Dalība starptautiskos pētījumos” projektu iesniegumu atlases pirmās kārtas īstenošanas noteikumi”” (turpmāk – noteikumi projekts) sagatavots ar mērķi:   1. 2.kārtas paredzēto finansējumu novirzīt 1.kārtas projekta īstenošanai; 2. papildu sadarbības partnera piesaiste;   3. veikt divus jaunus pētījumus;  4. palielināt iznākuma rādītāja vērtību;  5. pagarināt projekta īstenošanas periodu.  Paredzēts, ka noteikumu projekts stāsies spēkā Oficiālo publikāciju un tiesiskās informācijas likumā noteiktajā kārtībā. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta noteikumu projekts „Grozījumi Ministru kabineta 2016. gada 26. janvāra noteikumos Nr.68 „Darbības programmas "Izaugsme un nodarbinātība” 8.3.6. specifiskā atbalsta mērķa “Ieviest izglītības kvalitātes monitoringa sistēmu” 8.3.6.1. pasākuma “Dalība starptautiskos pētījumos” projektu iesniegumu atlases pirmās kārtas īstenošanas noteikumi”” izstrādāts pēc Izglītības un zinātnes ministrijas iniciatīvas, pamatojoties uz Eiropas Savienības struktūrfondu un Kohēzijas fonda 2014. - 2020. gada plānošanas perioda vadības likuma 20. panta 6. un 13. punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2016. gada 26. janvāra noteikumos Nr.68 „Darbības programmas "Izaugsme un nodarbinātība” 8.3.6. specifiskā atbalsta mērķa “Ieviest izglītības kvalitātes monitoringa sistēmu” 8.3.6.1. pasākuma “Dalība starptautiskos pētījumos” projektu iesniegumu atlases pirmās kārtas īstenošanas noteikumi” (turpmāk - noteikumi) ir noteikta kārtība, kādā īstenojams 8.3.6.1.  pasākums „Dalība starptautiskos pētījumos” (turpmāk – 8.3.6.1.pasākums). 8.3.6.1.pasākuma ieviešanu nodrošina Izglītības un zinātnes ministrija, kas īsteno projektu “Dalība starptautiskos izglītības pētījumos” (turpmāk – projekts) un ir finansējuma saņēmējs.  Uzsākot 8.3.6.1.pasākuma īstenošanu nebija zināmi tālāko pētījumu programmu ciklu īstenošanas nosacījumi, piemēram, pētnieku grupas izvēles nosacījumi, attiecināmās izmaksas u.c., kā rezultātā tika lemts 8.3.6.1.pasākumu īstenot divās kārtās, t.i., 1.kārtas ietvaros nodrošinot dalību tuvākajā starptautisko pētījumu programmu ciklā (2018.gads), savukārt 2.kārtas ietvaros – nākamajā pētījumu programmu ciklā un papildu piedalīties Ekonomiskās sadarbības un attīstības organizācijas (turpmāk – OECD) Starptautiskās pieaugušo kompetenču novērtēšanas programmas (turpmāk – PIAAC) pētījumā.  Saskaņā ar laika grafiku “Atlikušo Ministru kabineta noteikumu apstiprināšanas laika grafiks 2017.–2019.gados Kohēzijas politikas ES fondu 2014.–2020.gada plānošanas perioda ietvaros, statuss līdz 19.12.2017” tika plānots, ka 8.3.6.1.pasākums tiks īstenots divās kārtās. Pašlaik Izglītības un zinātnes ministrijas rīcībā jau ir pietiekami informācijas par gandrīz visiem nākamā cikla pētījumiem, tādēļ, lai nodrošinātu 8.3.6.1.pasākuma efektīvāku ieviešanu un nepārtrauktu pāreju no viena pētījuma cikla uz nākamo, nav lietderīgi pētījumu nākamo ciklu paredzēt atsevišķā 8.3.6.1.pasākuma kārtā. Līdz ar to izstrādātajā Ministru kabineta noteikumu projektā rosinām 2.kārtas paredzēto finansējumu 3 850 000 *euro* novirzīt 1.kārtas projekta īstenošanai, tādējādi apvienojot visu pasākuma finansējumu vienā projektā, mazinot administratīvo slogu, un nodrošinot pēctecību gan projekta īstenošanā, gan plānošanā. Attiecīgi projekta ilgums paredzēts līdz 2023.gada beigām, 2023.gadā galvenokārt pievēršot uzmanību OECD PIAAC pētījumam. Pārējo pētījumu rezultātu sasniegšana attiecīgi: Starptautiskā skolēnu novērtēšanas programma (turpmāk – OECD PISA) 2021. – 2022.gada beigas (indikatīvais plānotais finansējums – 150 000 *euro* un 115 000 *euro* partneru izdevumi); Starptautiskais lasītprasmes novērtēšanas pētījums (turpmāk – IEA PIRLS) 2021. – 2022.gada beigas (indikatīvais plānotais finansējums – 340 000 *euro*), Starptautiskais mācīšanas un apguves pētījums (turpmāk - OECD TALIS) 2021. – 2022.gada beigas (indikatīvais plānotais finansējums – 146 000 *euro*), OECD PIAAC – 2023.gada beigas, Izglītības sistēmu indikatoru programma (turpmāk - OECD INES) – katru gadu, Zinātņu doktoru karjeras apsekojums (turpmāk – OECD SCDH) – 2022.gada beigas. Starptautiskās izglītības sniegumu novērtēšanas asociācijas Matemātikas un dabaszinātņu izglītības attīstības tendenču starptautisks pētījums (turpmāk – IEA TIMSS) 2019. – 2020.gada beigas.  Noteikumu grozījumi paredz arī divu jaunu pētījumu veikšanu – **OECD** **PIAAC** un – **IEA** **TIMSS**.  **OECD PIAAC** ir visaptverošākais starptautiskais instruments, kas nodrošina iespēju izvērtēt pieaugušo profesionālās kompetences un iegūt starptautiski salīdzināmu priekšstatu par situāciju valstī. Latvijā līdz šim nav veikti līdzīga mēroga apsekojumi, ņemot vērā, ka tā izmaksas svārstās ap 2 milj. *euro* (75 000 *euro* gadā (5 gadus) dalības maksa, kuru līdz 80% līdzfinansē Eiropas Komisija; datu vākšanas, apstrādes un analīzes izmaksas ~ 1,6 milj. *euro*). OECD PIAAC pētījuma īstenošanai ir plānots kombinēt Eiropas Komisijas atbalsta finansējumu, t.i., Izglītības un zinātnes ministrija pieteiksies uz ERASMUS + ietvaros pieejamo grantu dalībvalstīm, lai saņemtu finansējumu starptautiskās dalības maksas segšanai līdz 80% no iemaksas apmēra.  OECD PIAAC ietvaros iegūtie dati tiek izmantoti ne tikai OECD PIAAC ziņojumu sagatavošanai, bet tiek iekļauti arī citos ziņojumos un pētījumos, tādējādi piedaloties šajā pētījumā būs iespēja iegūt informāciju par Latviju starptautiskā salīdzinājumā arī no citiem aspektiem (līdzīgi ir ar OECD SCDH un OECD TALIS). Vienlaikus nav cita alternatīva, t.i., starptautiskā pētījuma, kas varētu nodrošināt datus līdzīgā apjomā un veicot aptauju tikai nacionālā līmenī izmaksas būtu tikpat lielas, ņemot vērā lielu izlases apjomu, lai izlases kopa būtu reprezentatīva.    OECD PIAAC pētījumu kā datu avotu sadaļām par pieaugušo izglītību izmanto:   1. OECD INES “Education at a Glance”, kurā piedalās arī Latvija, taču ziņojumā datu par pieaugušo izglītību Latvijā nav, jo nepiedalāmies PIAAC; 2. ANO ilgtspējīgās attīstības mērķi izglītībai 2030 – pašlaik valstis aktīvi strādā pie tā, lai identificētu datu avotus šiem mērījumiem; 3. Eiropas Komisijas – izglītības monitorings, plānojot mērķus un datu avotus pēc 2020.gada; 4. Eiropas Komisija, gatavojot savus ziņojumus, piemēram *Eurydice* programmas ietvaros – Adult Education and training in Europe.   Šobrīd, lai ziņotu Eiropas Komisijai par “Eiropa 2020” mērķu sasniegšanu, tiek izmantoti tikai statistikas dati, ko iegūst Centrālā statistikas pārvalde.  OECD PIAAC cikls ir 10 gadi. Šajā laikā 3 reizes tiek organizētas aptaujas (Field tests). Kādā no aptaujām valsts piedalās vienu reizi 10 gadu ciklā. Pirmā datu vākšanas kārta jaunajam ciklam plānota 2021.gada sākumā. Pēc ~3 gadiem (2023.gada oktobris) būs pieejams pirmais ziņojums. Pēc 2023.gada plānoti papildus specifiskie ziņojumi, ja valsts papildus iesaistās papildpētījumu īstenošanā. Jaunajā ciklā Latvija dalību uzsāks 2018.gadā, kad notiks pirmie sagatavošanās darbi un no 2021. līdz 2023.gadam notiks aptaujas.  **IEA TIMSS** – pēta matemātikas un dabaszinātņu izglītības attīstības tendences 4.klašu skolēnu līmenī. Latvija pēdējo reizi piedalījās IEA TIMSS 2007 ciklā. Ņemot vērā, ka pēdējo reizi pētījumā Latvija piedalījās 10 gadus atpakaļ, dalība jaunajā IEA TIMSS pētījumā būtu svarīga, lai redzētu attīstības tendences saistībā ar plānotajām izmaiņām izglītības saturā – dalība šajā pētījumā ļautu izmērīt sākumvērtību (baseline), jo tieši sākot ar 2018.gadu plānots sākt īstenot nozīmīgas izglītības reformas, kas skar arī šo jomu.  Kopējās izmaksas aptuveni varētu būt 260 000 *euro* (200 000 *euro* starptautiskā maksa un 60 000 *euro* sadarbības partneru īstenošanas izmaksas). Pamatpētījums IEA TIMSS 2019 notiks 2019.gadā un gala ziņojums būs pieejams 2020.gada 2.pusē. Ņemot vērā, ka pētījums šobrīd atrodas pirmspilota stadijā, t.i. 2018.gadā notiek jau pilotpētījums skolās, tādējādi ir nepieciešams attiecināt izmaksas sākot no 2018.gada 1.janvāra, nodrošinot, ka Latvija var iesaistīties un nodrošināt, ka pilotpētījums tiek veikts arī Latvijā.  Lai nodrošinātu nākamo pētījumu ciklu OECD PISA2021, OECD TALIS2023, IEA PIRLS 2021 un  papildu pētījumu IEA TIMSS2019 un OECD PIAAC2021 veikšanu Izglītības un zinātnes ministrija kā Latvijas dalības nodrošinātāja starptautiskos izglītības pētījumos  aicinās potenciālos sadarbības partnerus, kas īsteno izglītības programmas akreditētajā virzienā “Izglītība, pedagoģija un sports”, iesniegt sadarbības piedāvājumus un pārrunu rezultātā vienoties par partneri/partneriem konkrētiem pētījumiem.  Saskaņā ar publiski pieejamo informāciju Akadēmiskas informācijas centra mājas lapā uz 20.12.2017. (<http://www.aic.lv/portal/aikna/akreditetie-studiju-virzieni-un-programmas>) Latvijā izglītības programmas akreditētajā virzienā “Izglītība, pedagoģija un sports” īsteno 8 augstākās izglītības iestādes – Latvijas Universitāte, Rēzeknes Tehnoloģiju akadēmija, Daugavpils Universitāte, Liepājas Universitāte, Rīgas Stradiņa Universitāte, Latvijas Lauksaimniecības Universitāte, Latvijas Sporta pedagoģijas akadēmija un Jāzepa Vītola Latvijas Mūzikas akadēmija.  Lai nodrošinātu maksimālu labumu no projekta īstenošanas rezultātā iegūtajiem rezultātiem, ir nepieciešams nodrošināt, lai pētījumu veikšanas laikā un pēc datu publiskošanas tiktu nodrošināta iespējami lielāka datu un metožu turpmākā izmantošana. Tikai iesaistot projektā kādas no augstāk minētajām augstskolām, ir iespējams nodrošināt datu un visa projekta ilgtspējīgu attīstību, t.i. nodrošināt pilnīgāku sadarbību starp tiešo projekta mērķa grupu, pētniekiem, skolotājiem un nākotnes izglītības iestāžu vadītājiem.  2018.gada 9.janvārī Ministru kabinetā tika prezentēts informatīvais ziņojums “Priekšlikumi konceptuāli jaunas kompetencēs balstītas izglītības prasībām atbilstošas skolotāju izglītības nodrošināšanai Latvijā”, kura ietvaros viens no Izglītības un zinātnes ministrijas priekšlikumiem ir **-** lai nodrošinātu resursu koplietošanu un sinerģiju starp dažādām augstskolu kompetencēm doktorantūras līmenī, ir jāizveido viena starpaugstskolu kopīgā doktora studiju programma, kuras moduļi tiek īstenoti vairākās augstskolās, tādējādi veicinot doktorantūras studentu iekšējo mobilitāti, palielinot augstskolu pētniecības kapacitāti.   Šīs studiju programmas ietvaros jāizveido doktorantūras skola pedagoģijai augstākajā izglītībā, kura nodrošinātu gan darbam augstskolā nepieciešamo kompetenču apguvi visu jomu doktora studiju programmu studentiem, gan nodrošinātu aktuālu piedāvājumu augstskolu akadēmiskā personāla profesionālo kompetenču pilnveidei. Tieši tāpēc arī šī projekta ietvaros ir svarīgi veidot kopīgu sadarbības modeli, kas nodrošinātu resursu koplietošanu un zināšanu pārnesi.  Sadarbības partneris projektā izpilda nacionālā pētniecības punkta funkcijas, t.i. projekta sadarbības partneris nodrošina datu iegūšanu (aptaujas norisi) nacionālā līmenī, strikti ievērojot OECD starptautisko metodoloģiju. Vienlaikus sadarbības partnera modelis paredz arī to, ka tas pētījumus veic savas nesaimnieciskās darbības ietvaros, atbilstoši Nostādņu par valsts atbalstu pētniecībai, izstrādei un inovācijai 19.punktam, t.i., (1) izveiktā pētniecība būs neatkarīga, lai gūtu vairāk zināšanu un labāku izpratni, tostarp kopīga pētniecība, iesaistoties efektīvā sadarbībā, (2) izglītības nolūkā panākot personāla skaita un kvalifikācijas pieaugumu, (3) pētniecības rezultāti/dati būs publiski pieejami ikvienam interesentam bez ekskluzivitātes un diskriminēšanas, tai skaitā izmantojot mācīšanu, brīvas piekļuves datu bāzes, atklātas publikācijas vai atklātā pirmkoda programmatūru un tie tiks izmantoti turpmākajiem pētījumiem. Projekta ietvaros tiks apmaksātas tikai sadarbības partnera reāli nepieciešamās izmaksas pētījumu veikšanai (bez papildus uzcenojuma, ņemot vērā katra pētījuma, kas nav salīdzināmi (unikāli), noteikto darbu apjomu, uzdevumus, izlases kopu un metodoloģiju), vienlaicīgi ļaujot sadarbības partnerim stiprināt savu kā pētnieciskās organizācijas kapacitāti (nesaimniecisko darbību), jo visa peļņa no šādas darbības tiks ieguldīta atkal pētniecības pamatdarbībā.  Ar šiem grozījumiem noteikumos vienlaikus tiek palielināta iznākuma rādītāja vērtība – atbalstīto starptautisko pētījumu skaits – 6, iekļaujot rādītājā IEA TIMSS, ņemot vērā jau sākotnēji noteikto, ka pasākuma īstenošanas laikā tiks izvērtēta dalība arī citos starptautiskos pētījumos atkarībā no tā, kā norisināsies Latvijas iestāšanās OECD, kādas būs starptautisko pētījumu izmaksas to tālākajos ciklos un izmaksas kā OECD dalībvalstij. OECD PIAAC iznākuma rādītāja vērtībā tika iekļauts jau sākotnēji plānojot pasākuma īstenošanas rezultātu. Neskatoties uz rādītāja vērtības palielināšanu DP grozījumi netiks veikti. Ņemot vērā, ka iznākuma rādītājs ir starptautiskie pētījumi, tad dalība Ekonomiskās sadarbības un attīstības organizācijas Izglītības sistēmu indikatoru programmā (OECD INES) nav attiecināma uz rādītāja vērtību.  Noteikumu grozījumi paredz arī pagarināt projekta īstenošanas laiku līdz 2023.gada 31.decembrim. |
| 3. | Projekta izstrādē iesaistītās institūcijas un publiskas personas kapitālsabiedrības | Izglītības un zinātnes ministrija. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Izglītības un zinātnes ministrija, Latvijas Universitāte, citas augstākās izglītības un zinātnes institūcijas un tajā studējošie, Centrālā statistikas pārvalde.  Ņemot vērā papildus piešķirto finansējumu, būs nepieciešams veikt grozījumus projekta iesnieguma sadaļās, papildinot aprakstus ar jauno pētījumu raksturojumu (rezultāti, finansēšanas plāns, budžeta kopsavilkums, informācija par sadarbības partneri utt.). |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām noteikumu projekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Noteikumu projektā ietvertajam regulējumam nav ietekmes uz administratīvajām izmaksām. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2018. gads** | | Turpmākie trīs gadi (*euro*) | | |
| **2019. gads** | **2020. gads** | **2021. gads** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 592 680 | 432 925 | 1 036 614 | 852 706 | 609 500 |
| 1.1. valsts pamatbudžets | 592 680 | 432 925 | 1 036 614 | 852 706 | 609 500 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 697 270 | 509 323 | 1 219 546 | 1 003 183 | 717 059 |
| 2.1. valsts pamatbudžets | 697 270 | 509 323 | 1 219 546 | 1 003 183 | 717 059 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | -104 590 | * 76 398 | * 182 932 | * 150 477 | * 107 559 |
| 3.1. valsts pamatbudžets | 0 |  |  |  |  |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 104 590 | 76 398 | 182 932 | 150 477 | 107 559 |
| 5. Precizēta finansiālā ietekme: | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepie­ciešams, detalizētu ieņēmumu un izdevumu aprēķinu var pie­vienot anotācijas pielikumā): | 8.3.6. SAM plānotais kopējais plānotais finansējums ir 11 064 359 *euro*, tai skaitā ESF finansējums 9 404 705 *euro* un valsts budžeta finansējums 1 659 654 *euro*.  8.3.6.1.pasākuma kopējais plānotais finansējums ir 6 250 000 *euro*, tai skaitā ESF finansējums 5 312 500 *euro*, valsts budžeta finansējums 937 500 *euro*.  Budžeta ieņēmumi ir finansējuma ESF daļa 85 procentu apmērā no projektu attiecināmām izmaksām. Budžeta izdevumi ir kopējie projektu ieviešanai nepieciešamie publiskā finansējuma (ESF un valsts budžeta) līdzekļi 100 procentu apmērā no projektu attiecināmām izmaksām. Projekts tiek ieviests no 2016. gada 29.jūlija un plānots īstenot līdz 2023. gada IV ceturksnim.  Indikatīvi tiek plānots šāds finansējuma apjoma izlietojums katru gadu:   |  |  |  |  | | --- | --- | --- | --- | | Gads | ESF finansējums, *euro* | Valsts budžeta līdzfinansējums, *euro* | Kopā, *euro* | | 2018. | 1 025 604 | 180 989 | 1 206 593 | | 2019. | 1 036 614 | 182 932 | 1 219 546 | | 2020. | 852 706 | 150 477 | 1 003 183 | | 2021. | 609 500 | 107 559 | 717 059 | | 2022. | 609 500 | 107 559 | 717 059 | | 2023. | 450 000 | 79 411 | 529 411 |   Finansējuma sadalījums pa gadiem norādīts indikatīvi un var tikt precizēts, ņemot vērā faktiski izlietoto finansējumu. Vienlaikus no 2018. līdz 2020.gadam finansējums norādīts 8.3.6.1.SAMP kopējais. | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. amata vietu skaita izmaiņas | Projekts šo jomu neskar. | | | | |
| 8. Cita informācija | Ņemot vērā, ka IEA TIMSS pētījums šobrīd atrodas pirmspilota stadijā, t.i. 2018.gadā notiek jau pilotpētījums skolās, tādējādi ir nepieciešams attiecināt izmaksas sākot no 2018.gada 1.janvāra, nodrošinot, ka Latvija var iesaistīties un nodrošināt, ka pilotpētījums tiek veikts arī Latvijā. Nepieciešamie izdevumi sākotnēji tiks segti no jau īstenošanā esošā 8.3.6.1.pasākuma projekta budžeta, tādējādi papildu valsts budžeta finansējums nebūs nepieciešams. Indikatīvā summa varētu būt 22 000 *euro*, kas sevī ietver komandējuma izmaksas, nodrošinot pētniecības koordinatoru tikšanos; tulkošana/rediģēšana – uzdevumu brošūras, pētnieku algas u.c. izdevumi. | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Noteikumu projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Noteikumu projekts šo jomu neskar. |

|  |
| --- |
| **1. tabula Tiesību akta projekta atbilstība ES tiesību aktiem** |
| Noteikumu projekts šo jomu neskar. |
| **2. tabula Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem. Pasākumi šo saistību izpildei** |
| Noteikumu projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Izstrādātais noteikumu projekts ir ievietots tīmekļa vietnē www.izm.gov.lv (sadaļā Normatīvie akti / Normatīvo aktu projekti). |
| 2. | Sabiedrības līdzdalība projekta izstrādē | Sabiedrības līdzdalība noteikumu projekta izstrādē tiek nodrošināta, ievietojot noteikumu projektu tīmekļa vietnē [www.izm.gov.lv](http://www.izm.gov.lv) un aicinot sabiedrības pārstāvjus rakstiski sniegt viedokli par noteikumu projektu tā izstrādes stadijā – nosūtot elektroniski uz elektronisko pasta adresi: [pasts@izm.gov.lv](mailto:pasts@izm.gov.lv) vai sniedzot viedokli klātienē. |
| 3. | Sabiedrības līdzdalības rezultāti | Noteikumu projekts šo jomu neskar. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Izglītības un zinātnes ministrija, Latvijas Universitāte, Centrālā statistikas pārvalde. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekta izpildes rezultātā nav paredzēta esošu institūciju likvidācija vai reorganizācija. |
| 3. | Cita informācija | Nepieciešami grozījumi finansējuma saņēmēja noslēgtajā vienošanās par projekta īstenošanu ar Centrālo finanšu un līgumu aģentūru. |

Izglītības un zinātnes ministrs K. Šadurskis

Vizē:

Valsts sekretāra vietniece –

Politikas iniciatīvu un attīstības departamenta direktore,

valsts sekretāra pienākumu izpildītāja G.Arāja

21.02.2018 11:44

2631

Z.Rudene

67047992, zanda.rudene@izm.gov.lv